Jan Miense Molenaer

Jan Miense Molenaer (Haarlim, om 1610 hinne - dêre, 15 septimber 1668) wie in Nederlânske keunstskilder út de Barokperioade.

 Biografy 
Hy ferhuze yn 1636 nei Amsterdam mei syn frou, Judith Leyster (mei wa 't er op 1 juny 1636 troude), dy 't ek skildere. De skilderstilen fan it pear oerlapen inoar, en it is somtiden dreech om it wurk fan de twa útinoar te hâlden. Molenaer skildere foaral sjenrestikken, portretten en inkelde religieuze tafrielen. Algemien wurdt oannommen dat it talint fan Leyster grutter wie as dat fan Molenaer. Sawol Molenaer as Leyster wiene mooglik learlingen fan Frans Hals.

Yn Amsterdam waarden fjouwer fan harren fiif bern berne: Johannes (1637), Jacobus (1639), Helena (1643) en Eva (1646). Yn 1648 ferhuzen se wer nei Haarlim, dêr 't har lêste bern berne waard (Constantijn, 1650). Yn Haarlim hie Jan Miense Molenaer in atelier mei inkelde learlingen. Hy wie aktyf yn de keunsthannel en ek yn de huzemerk. It pear hie in pleats (hofstede) yn Heemstede, mei in wearde fan 8.200 gûne.

Yn 1659 waarden Jan en syn frou beide siik. Jan Miense Molenaer waard better, mar Judith Leyster ferstoar trije moannen letter. Noch foar de dea fan Leyster hiene Jan en syn frou de pleats yn harren testamint sette litten.

 Styl 
Ier yn syn karriêre hie er in styl dy 't ticht oanhong by dy fan Hals, mar letter ûntwikkele er in styl sa as dy fan de Nederlânske sjenreskilder Adriaen van Ostade.  "Web Gallery of Art, image collection, virtual museum, searchable database of European fine arts (1000–1900)". 

Jan Miense Molenaer wie oan it begjin fan de 17e iuw tegearre mei Adriaen Brouwer en Adriaen van Ostade wichtich yn de ûntwikkeling fan de sjenrekeunst yn Haarlim. Profiel van de Gouden Eeuw, Vensters. Argivearre op 27 maart 2023. Ferlike mei Brouwer en Van Ostade is it wurk fan Miense Molenaer komysker.

 Galery 

 Keppelingen om utens 
  Political Iconography in a Painting by Jan Miense Molenaer
  Works and literature on Jan Miense Molenaer

Kategory:Nederlânsk keunstskilder
Kategory:Nederlânsk ûndernimmer
Kategory:Persoan berne yn 1610
Kategory:Persoan stoarn yn 1668